wannaphong/clean_thaiwikipedia huggingface dataset:
# อาหารตะวันออกกลาง
250px|right|thumb| Kabsa ของซาอุดีอาระเบีย
อาหารตะวันออกกลาง เป็นอาหารที่ได้รับอิทธิพลจากแหล่งอารยธรรมใหญ่สามแหล่งคือเปอร์เซีย, อาหรับ และออตโตมาน เมื่อศาสนาอิสลามแพร่กระจายไปทำให้วัฒนธรรมการปรุงอาหารของตะวันออกกลางแพร่กระจายไปสู่อินเดีย มลายู - ชวา รวมทั้งประเทศไทย ลักษณะเด่นของอาหารตะวันออกกลางได้แก่
 นิยมต้มเคี่ยวจนอาหารนุ่ม โดยเฉพาะเนื้อสัตว์และยังนำเนื้อสัตว์ที่นุ่มแล้วไปปรุงอาหารอย่างอื่นได้อีก
 นิยมรับประทานเนื้อสัตว์เป็นหลัก ส่วนในเปอร์เซียจะนิยมรับประทานเนื้อสัตว์กับถั่วหรือผลไม้แห้ง
 ผักที่สำคัญได้แก่ถั่วชนิดต่าง ๆ มะเขือ, แตงกวา, กระเจี๊ยบเขียว นิยมใช้นม, โยเกิร์ต, เนยแขกหรือกี แต่ไม่นิยมน้ำมันมะกอก นอกจากนั้นยังนิยมปรุงอาหารยัดไส้นานาชนิด
 ส่วนที่เป็นแป้งเป็นข้าวสาลีและข้าวบาร์เลย์ซึ่งนำมาทำเป็นขนมปัง ส่วนข้าวเจ้าถือเป็นอาหารพิเศษที่ปรุงอย่างประณีตเป็นข้าวหมกนานาชนิด แต่ไม่ใช่อาหารประจำวัน
 นิยมปรุงแต่งอาหารด้วยหญ้าฝรั่น เครื่องเทศนานาชนิด น้ำกุหลาบและขมิ้น
 ความหลากหลายของแต่ละประเทศ 

  อาหารอัฟกานิสถาน
  อาหารอาร์มีเนีย
  อาหารอาเซอร์ไบจาน
 อาหารของชาวคริสต์อัสซีเรีย
  อาหารบาห์เรน
  อาหารไซปรัส
  อาหารสหรัฐอาหรับเอมิเรตส์
  อาหารจอร์เจีย
  อาหารอิหร่าน
  อาหารอิรัก
  อาหารอิสราเอล
  อาหารจอร์แดน
 อาหารเคิร์ด
  อาหารคูเวต
  อาหารเลบานอน
  อาหารปาเลสไตน์
  อาหารซาอุดีอาระเบีย
  อาหารซีเรีย
  อาหารตุรกี
  อาหารเยเมน
# เดอะเนปจูนส์
เดอะเนปจูนส์  เป็นคู่ดูโอผลิตผลงานเพลง ประกอบด้วยฟาร์เรลล์ วิลเลียมส์และแชด ฮูโก พวกเขามีผลงานทำงานเพลงให้กับศิลปินที่ประสบความสำเร็จในแนวฮิปฮอป อาร์แอนด์บีและป็อป ในช่วงปลายคริสต์ทศวรรษ 1990 และ 2000 พวกเขามีรายได้จากการทำงานด้านอุตสาหกรรมดนตรี ตกราว 155 ล้านดอลลาร์สหรัฐ
# เบรนดา เค. สตาร์
เบรนดา เค. สตาร์  เกิดเมื่อวันที่ 15 ตุลาคม ค.ศ. 1966 เป็นนักร้องชาวอเมริกัน เดิมทีร้องเพลงในแนวแดนซ์-ป็อป แต่ปัจจุบันร้องในสไตล์ซัลซา เธอเป็นที่รู้จักในผลงานในยุคคริสต์ทศวรรษ 1980 กับดนตรีฟรีสไตล์  เธอมีซิงเกิ้ลดังคือเพลง "I Still Believe" ติดอันดับบิลบอร์ดฮอต 100 สูงสุดอันดับ 13http://www.billboard.com/artist/brenda-k-starr/11929#/artist/brenda-k-starr/chart-history/11929
# คริสเตน เบลล์
คริสเตน แอน เบลล์ (เกิดเมื่อวันที่ 18 กรกฎาคม ค.ศ. 1980) เป็นนักแสดงชาวอเมริกัน ถึงแม้ผลงานแสดงภาพยนตร์เรื่องแรกของเธอ Polish Wedding ไม่ได้รับเครดิต แต่ก่อนหน้านี้เธอก็แสดงในละครเวทีและละครเพลงมาก่อน ในปี 2001 เธอเปิดตัวครั้งแรกในละครบรอดเวย์เรื่อง The Adventures of Tom Sawyer ในบทเบ็กกี แทตเชอร์ หลังจากนั้นเธอย้ายมาอยู่ลอสแอนเจลิส เบลล์แสดงเป็นแขกรับเชิญในการแสดงทางโทรทัศน์หลายครั้ง ก่อนที่จะมีชื่อเสียงเพิ่มขึ้นจากซีรีส์ที่ได้รับเสียงวิจารณ์อย่าง Veronica Mars ที่ออกอากาศตั้งแต่กันยายน 2004 ถึง พฤษภาคม 2007

ในช่วงที่แสดงใน Veronica Mars เธอยังรับบทเป็นแมรี เลนในภาพยนตร์ Reefer Madness: The Movie Musical ซึ่งในละครเวทีเธอก็ได้ร่วมแสดงเช่นกัน เธอยังรับบทนำในเรื่อง Pulse ภาพยนตร์สยองขวัญทำใหม่ของญี่ปุ่น ต่อมาในปี 2007 เธอร่วมแสดงในซีรีส์ Heroes รับบทเป็นเอล บิชอป และให้เสียงบรรยายใน Gossip Girl นอกจากนี้เธอยังแสดงภาพยนตร์ตลกใน Forgetting Sarah Marshall เบลล์ได้รับรางวัลแซตเทลไลต์และรางวัลแซตเทิร์น เธอยังได้รับการเสนอชื่อเข้าชิงรางวัลสมาคมวิจารณ์โทรทัศน์และรางวัลทีนชอยซ์อยู่หลายครั้ง ในปี 2009 เธอแสดงใน Couples Retreat และยังพากย์เสียงตัวละครโครา ใน Astro Boy และในปี 2013 เธอได้พากย์เสียงเป็นเจ้าหญิงอันนาในภาพยนตร์เรื่อง ผจญภัยแดนคำสาปราชินีหิมะ
# เดอะบัลลาดส์ (อัลบั้มมารายห์ แครี)
เดอะบัลลาดส์  หรือชื่ออัลบั้มที่ออกในสหราชอาณาจักรในปี 2010 ว่า เลิฟซองส์ (Love Songs) เป็นอัลบั้มรวมเพลงของศิลปินเพลงป็อป/อาร์แอนด์บี มารายห์ แครี  เป็นอัลบั้มที่รวมรวมเพลงบัลลาด ที่มียอดขายสูงสุดในอาชีพการทำงานของเธอ ออกวางขายระดับนานาชาติในช่วงปลายปี 2008 และในอเมริกาเหนือในเดือนมกราคม 2009
# ไกรม์ (ดนตรี)
ไกรม์  เป็นแนวเพลงของ ดนตรีเออเบิน ซึ่งกำเนิดครั้งแรกในลอนดอนตะวันออก ประเทศอังกฤษ ในคริสต์ทศวรรษที่ 2000 ได้รับอิทธิพลอย่างมากจากองค์ประกอบของ ยูเคการาจ, แดนซ์ฮอลล์, และ ฮิปฮอป
# ภูมินามวิทยา
ภูมินามวิทยา ((ออกเสียง)) คือการศึกษาชื่อสถานที่ หรือ ภูมินาม ที่เกี่ยวกับที่มา, ความหมาย, การใช้ และ การจัดกลุ่มชื่อ (Typology) 

ในภาษาอังกฤษใช้คำว่า “Toponymy” ซึ่งมาจากภาษากรีก “τόπος” (tópos) ที่แปลว่า “สถานที” และคำว่า “ὄνομα” (ónoma) ที่แปลว่า “ชื่อ” ภูมินามวิทยาเป็นสาขาหนึ่งของนามวิทยา (Onomatology) ซึ่งเป็นการศึกษาเกี่ยวกับที่มาของชื่อทุกชนิด ที่มักจะสับสนกับคำว่าศัพทมูลวิทยาที่เป็นการศึกษาเกี่ยวกับประวัติของที่มาของศัพท์ทางด้านภาษาศาสตร์
# มิลลา โยโววิช
มีลีกา บ็อกดานอฟนา โยโววิช หรือ มิลลา โยโววิช<ref>ˈjɔvɔvitɕ "Yo-vo-vitch"; ; ;  Serbian:  'Милица Наташа Јововић/Milica Jovović</ref> (เกิด 17 ธันวาคม ค.ศ. 1975) เป็นนักแสดง นางแบบ นักดนตรี และนักออกแบบแฟชั่นชาวอเมริกัน เกิดในเคียฟOfficial Website Biographyโดยมีแม่เป็นชาวรัสเซียและพ่อเป็นชาวเซิร์บ ในอาชีพการทำงานของเธอ เธอมีผลงานแสดงในภาพยนตร์แนวนวนิยายวิทยาศาสตร์และแอ็กชันหลายเรื่อง ในทางดนตรีช่องวีเอชวัน เรียกเธอว่า "ราชินีผู้ครองความเจ๋ง"

โยโววิช เริ่มอาชีพนางแบบเมื่ออายุ 19 ปี เมื่อริชาร์ด เอเวดอนเลือกให้เธอเป็น 1 ในโฆษณาของเรฟลอน ใน "ผู้หญิงที่ไม่น่าลืมเลือนที่สุดในโลก" เธอยังทำงานในโฆษณาที่เป็นที่สร้างชื่ออื่นอย่าง เครื่องสำอางค์โลรีอัล, บานานารีพับบลิก, คริสเตียนดิออร์, ดอนนาคาแรน และเวอร์ซาเช ในปี 1988 เธอเริ่มงานแสดงอาชีพครั้งแรกในภาพยนตร์โทรทัศน์เรื่อง The Night Train to Kathmandu และถัดมาปีเดียวกันเธอแสดงภาพยนตร์เรื่องแรกคือเรื่อง Two Moon Junction หลังจากนั้นก็ปรากฏตัวเล็กน้อยในโทรทัศน์อย่างเช่น "Fair Exchange" (1989) และรับบทเป็นสาวฝรั่งเศส (ตอนเธออายุ 14 ปีในเวลานั้น) ใน Married with Childrenhttp://www.youtube.com/comment_servlet?all_comments&v=37jxyHvEebk&fromurl=/watch%3Fv%3D37jxyHvEebk เธอเริ่มมีชื่อเสียงมากขึ้นจากการแสดงภาพยนตร์รักเรื่อง Return to the Blue Lagoon (1991) ภาคต่อของภาพยนตร์ The Blue Lagoon เธอแสดงในภาพยนตร์เรื่อง Dazed and Confused ในปี 1993 แสดงร่วมกับเบน แอฟเฟล็ก และแมทธิว แม็คคอนาเฮย์ โยโววิชยังแสดงร่วมกับบรูซ วิลลิสในภาพยนตร์แนววิทยาศาสตร์เรื่อง The Fifth Element (1997) และต่อมารับบทใน The Messenger: The Story of Joan of Arc (1999) ในปี 2002 เธอแสดงในภาพยนตร์ดัดแปลงจากวิดีโอเกมเรื่อง Resident Evil ที่ต่อมามีภาคต่ออีก 3 ภาคคือ Resident Evil: Apocalypse (2004), Resident Evil: Extinction (2007), Resident Evil: Afterlife (2010) และ Resident Evil: Retribution (2012)

นอกจากการเป็นนางแบบและนักแสดง โยโววิชออกผลงานอัลบั้มที่ได้รับเสียงวิจารณ์ที่ดี ชุด The Divine Comedy'' ในปี 1994 เธอยังคงออกเดโม่ของเพลงหลายเพลงในเว็บไซต์อย่างเป็นทางการและทำเพลงประกอบภาพยนตร์หลายเพลง โยโววิชยังไม่ได้ออกผลงานอัลบั้มถัดมา ในปี 2003 เธอและนางแบบที่ชื่อคาร์เมน ฮอว์ก ออกไลน์เสื้อผ้าที่ชื่อ โยโววิช-ฮอว์ก ที่หยุดดำเนินงานในต้นปี 2008Jovovich - Hawk Close ในฤดูกาลที่ 3 ของการทำไลน์เสื้อผ้านี้ก่อนเลิกไป มีวางขายในเฟรด ซีกอลในลอสแอนเจลิส, ในฮาร์วีย์ นิโคลส์ และมากกว่า 50 ร้านค้าทั่วโลก โยโควิชยังมีบริษัทผลิตงานของเธอที่ชื่อ ครีเอเจอร์เอนเตอร์เทนเมนต์
# ทินชี สไตรเดอร์
เควซี ดังกวาห์  หรือเป็นที่รู้จักในชื่อ ทินชี สไตรเดอร์  เกิดเมื่อวันที่ 10 มิถุนายน ค.ศ. 1987 เป็นนักร้องเพลงป็อปแร็ปชาวอังกฤษ สไตรเดอร์มจากบาว อีสลอนดอนและเข้าศึกษาที่โรงเรียนเซนตร์โบนาเวนเจอร์ส์แคทอลิกคอมพรีเฮนซีฟ ในฟอร์เรสต์เกต นิวแฮม ต่อมาเขาเข้าศึกษาที่มหาวิทยาลัยท้องถิ่นที่ชื่อ มหาวิทยาลัยแห่งอีสต์ลอนดอน ที่เขาจบศิลปศาสตรบัณฑิตในสาขาภาพเคลื่อนไหวและแอนิเมชัน ในปี 2009 เขามีชื่อเสียงจากเพลงยอดนิยมที่ชื่อ "Take Me Back" (ร่วมงานกับไทโอ ครูซ)  ติดชาร์ตสูงสุดอันดับ 3 บนยูเคซิงเกิ้ลส์ชาร์ตในเดือนมกราคม 2009 และต่อมาออกเพลงที่ชื่อ "Number 1" (ร่วมงานกับ เอ็น-ดับซ์) ที่เข้าชาร์ตในสหราชอาณาจักรที่อันดับ 1 เมื่อวันที่ 26 เมษายน ค.ศ. 2009
# พร็อสแปร์ เมรีเม
พร็อสแปร์ เมรีเม (, ออกเสียง; 28 กันยายน ค.ศ. 1803 - 23 กันยายน ค.ศ. 1870) นักเขียนบทละคร นักโบราณคดี นักประวัติศาสตร์ และนักเขียนเรื่องสั้นชาวฝรั่งเศส ผลงานสำคัญที่ทำให้เมรีเมเป็นที่รู้จักกันดีคือนวนิยายขนาดสั้นเรื่อง “คาร์เมน” ที่ฌอร์ฌ บีแซนำไปเขียนเป็นอุปรากร ในวัยหนุ่ม เมรีเมศึกษาด้านกฎหมายและภาษาในยุโรปหลายภาษา อาทิ กรีก สเปน รัสเซีย ความเชี่ยวชาญด้านภาษาทำให้เขาเป็นผู้ริเริ่มแปลงานวรรณกรรมของรัสเซียเป็นภาษาฝรั่งเศสไว้จำนวนมาก
# องค์กรเผยแพร่ดนตรี
องค์กรเผยแพร่ดนตรี  เป็น 1 ใน 3 องค์กรในสหรัฐอเมริกา ร่วมไปกับแอสแคปและซีแซก เป็นองค์กรที่ไม่แสวงหากำไรที่ดูแลคุ้มครองสิทธิ์ของนักแต่งเพลง ผู้เรียบเรียงเพลง ผู้ถือสิทธิ์เพลง องค์กรก่อตั้งในปี ค.ศ. 1940 โดยทำหน้าที่เกี่ยวกับสิทธิ เป็นตัวแทนของนักแต่งเพลง ผู้เรียบเรียงเพลง ผู้ผลิตผลงานดนตรีทุกสาขา โดยเก็บค่าธรรมเนียมของผู้ใช้งานดนตรีของสมาชิก แล้วนำค่าธรรมเนียมให้แก่ผู้แต่งเพลงและเจ้าของลิขสิทธิ์ต่อไป

ในปี 2009 องค์กรเผยแพร่ดนตรีเก็บค่าลิขสิทธิ์ได้มากกว่า 905 ล้านดอลลาร์สหรัฐทั่วโลกและแจกจ่ายให้สมาชิกแล้ว 788 ล้านดอลลาร์สหรัฐ
# ความจุความร้อนจำเพาะ
ความจุความร้อนจำเพาะ  คือ สัดส่วนระหว่างพลังงานที่ต้องใช้ เพื่อให้มวลในจำนวน m เปลี่ยนแปลงอุณหภูมิใน  เคลวิน ซึ่งมีสูตรดังนี้

c คือ ความจุความร้อนจำเพาะ

m คือ จำนวนมวล

 คือ อุณหภูมิที่เปลี่ยนแปลง
 คือ พลังงานที่ใช้ไป
ความจุความร้อนจำเพาะสามารถกำหนดได้ โดยใช้เครื่องแคลอรีมิเตอร์

 หน่วย 

หรือในระบบ SI ใช้ 

 ตัวอย่าง 
 วัสดุ ความจุความร้อนจำเพาะHandbook of Chemistry and PhysicsRoger Balian: Du Microscopique au Macroscopique - Cours de Physique Statistique de l'École Polytechnique  อะลูมิเนียม 0.896 น้ำแข็ง 1.38-2.1 ทอง 0.13 ทองแดง 0.381 เงิน 0.234 แก้ว 0.6-0.8 น้ำ 4.187 เอทานอล 2.428

ตัวอย่าง: พลังงานในการอุ่นน้ำ 5 kg จากอุณหภูมิ 20 K เป็น 70 K เช่น
# 70 ไพน์สตรีท
70 ไพน์สตรีท  เดิมชื่อ อาคารอเมริกันอินเตอร์เนชันนัล  เป็นตึกระฟ้าแห่งหนึ่งตั้งอยู่ในเขตแมนแฮตตัน นครนิวยอร์ก มีความสูง 290 เมตร (952 ฟุต) จำนวนชั้นทั้งหมด 66 ชั้น ตึกแห่งนี้สร้างขึ้นเมื่อปี ค.ศ. 1930 แล้วเสร็จในปี ค.ศ. 1932 ในขณะนั้น ตึกนี้มีความสูงเป็นอันดับที่ 3 ของโลก รองเพียงตึกเอ็มไพร์สเตตและตึกไครส์เลอร์เท่านั้น ในปัจจุบัน ตึกหลังนี้สูงที่สุดในอันดับที่ 6 ของนครนิวยอร์ก สูงเป็นอันดับที่ 17 ของสหรัฐ และอันดับที่ 73 ของโลก ลักษณะพิเศษอย่างหนึ่งของตึกอเมริกันอินเตอร์เนชัลนัลคือ ยอดแหลมของตึกมีลักษณะคล้ายกับสถาปัตยกรรมกอธิค

ตั้งแต่ตึกได้สร้างแล้วเสร็จมีเจ้าของเป็นบริษัทซิตีส์เซอร์วิส และเรียกตึกนี้ว่า ตึกซิตีส์เซอร์วิส และต่อมาบริษัทได้ขายตึกให้กับอเมริกัน อินเตอร์แนชชั่นแนล กรุป (เอไอจี) หลังจากที่บริษัทซิตีส์เซอร์วิสได้ย้ายสำนักงานใหญ่ไปที่เมืองทัลซา รัฐโอคลาโฮมา
# แบงค์ออฟอเมริกาทาวเวอร์ (นครนิวยอร์ก)
แบงค์ออฟอเมริกาทาวเวอร์  เป็นตึกระฟ้าที่ตั้งอยู่ใจกลางเขตแมนแฮตตัน นครนิวยอร์ก มีความสูง 366 เมตร (1,200 ฟุต) ตั้งอยู่ที่อเวนิว 6 ระหว่างสตรีต 42 และสตรีต 43 ตรงข้ามกับสวนสาธารณะไบรอันต์ ตึกนี้มีความสูงเป็นอันดับที่ 2 ของนครนิวยอร์ก รองจากตึกเอ็มไพร์สเตต และสูงเป็นอันดับที่ 4 ของสหรัฐ ตึกนี้ถูกออกแบบโดย Cook+Fox Architects และ Gensler ก่อสร้างถึงจุดสูงสุดเมื่อวันที่ 15 ธันวาคม ค.ศ. 2007 แล้วเสร็จเมื่อปี ค.ศ. 2009http://archrecord.construction.com/news/daily/archives/081105skyscraper.asp และชื่ออาคารตั้งตามเจ้าของซึ่งคือ แบงค์ออฟอเมริกา

ยอดแหลมของแบงค์ออฟอเมริกาทาวเวอร์มีความสูง 77.9 เมตร (255.5 ฟุต) ตึกมีจำนวนชั้นทั้งหมด 58 ชั้น แบ่งเป็นสำนักงานตั้งแต่ชั้นที่ 1-51 มีพื้นที่ใช้สอย 195,000 ตร.ม. (2,100,000 ตร.ฟุต) และที่เหลือเป็นห้องควบคุมระบบและชั้นส่วนตัวอีก 7 ชั้น มีลิฟต์ทั้งหมด 53 ตัว 52 ตัวใช้บริการทั่วไปและหนึ่งตัวลงไปถึงชั้นลอยที่ไว้ใช้ขนส่งซึ่งอยู่ต่ำกว่าพื้นดิน
# สโมสรฟุตบอลพลังกาญจน์
สโมสรฟุตบอลพลังกาญจน์ หรือในชื่อเดิมคือ สโมสรฟุตบอลสิงห์ระฆังทอง เมืองกาญจน์, สโมสรฟุตบอลสิงห์ระฆังทอง กาญจนบุรี และ สโมสรฟุตบอลดราก้อนปทุมวัน กาญจนบุรี เป็นสโมสรฟุตบอลอาชีพในประเทศไทย จากจังหวัดกาญจนบุรี ปัจจุบันแข่งขันอยู่ในระดับไทยลีก โดยใช้สนามกีฬาจังหวัดกาญจนบุรีเป็นสนามเหย้า 

สโมสรเข้าแข่งขันในรายการไทยแลนด์ อเมเจอร์ลีก ตั้งแต่ฤดูกาล 2560 สโมสรได้ตำแหน่งรองชนะเลิศไทยแลนด์ อเมเจอร์ลีก โซนภาคตะวันตกในฤดูกาล 2562 ทำให้ได้สิทธิ์เข้าแข่งขันไทยลีก 4 ฤดูกาล 2563 หลังจากได้สิทธิ์เลื่อนชั้นจากไทยแลนด์ อเมเจอร์ลีก สโมสรจึงได้เปลี่ยนชื่อมาเป็น "สโมสรฟุตบอลสิงห์ระฆังทอง กาญจนบุรี"

ต่อมาภายหลังสมาคมฯมีการยุบไทยลีก 3 และไทยลีก 4 เข้าด้วยกัน ทางสโมสรจึงได้เลื่อนชั้นสู่ไทยลีก 3 ฤดูกาล 2563 โซนภาคตะวันตก ต่อมาหลังสิ้นสุดการแข่งขันไทยลีก 2 ฤดูกาล 2564–65 พันธุ์นารายณ์ พันธุ์ศิริ ได้กลับมาเป็นหัวหน้าผู้ฝึกสอนให้กับทีมอีกครั้ง‘โค้ชอ๊อตโต้’ พันธุ์นารายณ์ พันธุ์ศิริมากาญจนบุรีเอฟซี และในฤดูกาล 2567–68 สโมสรสามารถเลื่อนชั้นสู่ไทยลีก1 (ลีคสูงสุดของประเทศ) ได้เป็นครั้งแรกในประวัติศาสตร์สโมสร หลังเอาชนะแพร่ ยูไนเต็ดในรอบเพลย์ออฟ

 ผู้เล่น 
 ผู้เล่นชุดปัจจุบัน 

 ผู้เล่นที่ถูกยืมตัว 

 เจ้าหน้าที่สโมสร 
 ตำแหน่ง  ชื่อ ประธานสโมสร  นายแพทย์ประวัติ กิจธรรมกูลนิจ รองประธานสโมสร  สุจิราวัลย์ กิจธรรมกูลนิจ หัวหน้าผู้ฝีกสอน  ดุสิต เฉลิมแสน ผู้ช่วยผู้ฝีกสอน  อลงกรณ์ ทองอ่ำ  ไพศาล โพธิ์นา ผู้ฝีกสอนผู้รักษาประตู  โกสินทร์ เหมบุตร   อาทิตย์ ธนูศร  ผู้ช่วยผู้ฝีกสอนผู้รักษาประตู  รักสิทธิ์ บุญน้อม ผู้ฝีกสอนฟิตเนส  กฤษณา คามุเสน ทีมสตาฟประจำทีม  พีรภัทร วรรังษี   กันตนัท หมื่นชนะ   สุนทร ก้อนทอง เจ้าหน้าที่ทีม  ณัฐพล สงวนพันธุ์ เจ้าหน้าที่สื่อ  สุทธิพัทธ์ วงศ์สาโรจน์

 รายชื่อผู้ฝึกสอน 
ตั้งแต่ พ.ศ. 2563 – ปัจจุบัน
ชื่อ-สกุลสัญชาติช่วงเวลาเกียรติประวัติ พันธุ์นารายณ์ พันธุ์ศิริ  ฤดูกาล 2563–64 – ธันวาคม 2564  กฤตณรงค์ เฮาเลิศ  มกราคม – กุมภาพันธ์ 2565  พันธุ์นารายณ์ พันธุ์ศิริ  มิถุนายน – กันยายน 2565  ใหญ่ นิลวงษ์  ตุลาคม 2565 – มิถุนายน 2566 ชนะเลิศ ไทยลีก 3 ฤดูกาล 2565–66 – โซนภาคตะวันตกอันดับที่ 3 ไทยลีก 3 ฤดูกาล 2565–66 (รอบระดับประเทศ)ดักกลาส โรดริเกวซ  มิถุนายน 2566 – กุมภาพันธ์ 2567สมชาย มากมูล กุมภาพันธ์ – ตุลาคม 2567 รองชนะเลิศ เอฟเอคัพ 2566–67รนนท์ อินทรตุล (รักษาการ) ตุลาคม – พฤศจิกายน 2567ดุสิต เฉลิมแสน พฤศจิกายน 2567 –อันดับที่ 4 ไทยลีก 2 ฤดูกาล 2567–68 (เลื่อนชั้นสู่ไทยลีก)

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2563–64 ไทยลีก 3โซนภาคตะวันตก 17 6 6 5 19 22 24 อันดับที่ 4 ไม่ได้เข้าร่วม งดจัดการแข่งขัน  ณัฐพงษ์ คุ้มเนตร 5 2564–65 ไทยลีก 3โซนภาคตะวันตก 20 9 4 7 28 29 31 อันดับที่ 4 รอบ 32 ทีมสุดท้าย รอบเพลย์ออฟ  ลูกัส มัสซารู 7 2565–66 ไทยลีก 3โซนภาคตะวันตก 22 17 1 4 69 26 52 อันดับที่ 1 รอบแรก รอบ 16 ทีมสุดท้าย  เซอร์เกย์ ตูมัสยัน 15 ไทยลีก 3รอบแชมเปี้ยนส์ลีก โซนตอนล่าง 5 3 1 1 8 2 10 อันดับที่ 2 2566–67 ไทยลีก 2 34	 10 8 16 43 52 38 อันดับที่ 13 รองชนะเลิศ รอบเพลย์ออฟ  รีการ์ดู ปีแรส 92567–68ไทยลีก 23213136533652อันดับที่ 4รอบ 64 ทีมสุดท้ายรอบเพลย์ออฟ โมฮาเหม็ด มารา12

แชมป์รองแชมป์อันดับที่สามเลื่อนชั้นตกชั้น

 เกียรติประวัติ 
 ไทยลีก 3
 อันดับที่ 3 รอบระดับประเทศ : 2565–66
 ชนะเลิศ โซนภาคตะวันตก : 2565–66

 ไทยเอฟเอคัพ
  รองชนะเลิศ (1) : 2566–67
# แบงค์ออฟอเมริกาทาวเวอร์ (แก้ความกำกวม)
แบงค์ออฟอเมริกาทาวเวอร์  สามารถหมายถึง

 แบงค์ออฟอเมริกาทาวเวอร์ (อัลบูเคอร์คี), รัฐนิวเม็กซิโก
 แบงค์ออฟอเมริกาทาวเวอร์ (ฮ่องกง), สาธารณรัฐประชาชนจีน
 แบงค์ออฟอเมริกาทาวเวอร์ (แจ็กสันวิลล์), รัฐฟลอริดา
 แบงค์ออฟอเมริกาทาวเวอร์ (ไมแอมี), รัฐฟลอริดา
 แบงค์ออฟอเมริกาทาวเวอร์ (นครนิวยอร์ก), รัฐนิวยอร์ก
 แบงค์ออฟอเมริกาทาวเวอร์ (ฟีนิกซ์), รัฐแอริโซนา
 แบงค์ออฟอเมริกาทาวเวอร์ (เซนต์ปีเตอร์สเบิร์ก), รัฐฟลอริดา
 แบงค์ออฟอเมริกาทาวเวอร์ (ซีแอตเทิล), รัฐวอชิงตัน
 แบงค์ออฟอเมริกาทาวเวอร์ (แทมปา), รัฐฟลอริดา
# พีต ทาวน์เซนด์
ปีเตอร์ เดนนิส แบลนด์ฟอร์ด "พีต" ทาวน์เซนด์ (เกิด 19 พฤษภาคม 1945) เป็นนักกีตาร์ นักร้อง นักแต่งเพลง และนักประพันธ์ชาวอังกฤษ เป็นรู้จักในฐานะมือกีตาร์และนักแต่งเพลงวงดนตรีร็อคอังกฤษ เดอะฮู โดยพีตได้ร่วมอยู่กับวงฮูเป็นเวลายาวนาน 50 ปี ในช่วงที่วงเติบโตขึ้นพวกเขาได้รับการยกย่องว่าเป็นหนึ่งในวงดนตรีที่มีอิทธิพลในยุค 1960s และ 1970sThe Who. Encyclopædia Britannica

ทาวน์เซนต์เป็นนักแต่งเพลงหลักให้กับวงฮู , โดยเขาเขียนเพลงไปกว่า 100 เพลงให้กับวงในอัลบั้มสตูดิโอทั้งหมด 11 อัลบั้ม รวมทั้งอัลบั้มสตูดิโอและโอเป่าร็อค อัลบั้มสตูดิโอลำดับที่สี่ Tommy และอัลบั้มสตูดิโอลำดับที่หก Quadrophenia รวมถึงถูกเรียกว่าร็อคยอดนิยมและมีการเปิดในวิทยุอยู่บอยครั้งเช่นอัลบั้มสตูดิโออัลบั้มที่ห้า Who's Next และอีกหลายผลงานอื่นๆที่ไม่ปรากฏในอัลบั้มไม่ว่าจะเป็นซิงเกิลเพลง , โบนัสแทร็ค ก็ถูกนำมาผลิตซ้ำอีกครั้ง
# สถาปัตยกรรมเอลิซาเบธ
thumb|right|230px|คฤหาสน์เบอห์ลีย์สร้างเสร็จในปี ค.ศ. 1587
thumb|230px|right|คฤหาสน์โวลลาทันฮอลล์, น็อตติงแฮม, อังกฤษ สร้างเสร็จในปี ค.ศ. 1588 สำหรับเซอร์ฟรานซิส วิลเลอห์บีย์โดยสถาปนิกโรเบิร์ต สมิธสัน
สถาปัตยกรรมเอลิซาเบธ  หมายถึงลักษณะสถาปัตยกรรมเรอเนซองส์ตอนต้นของอังกฤษที่รุ่งเรืองในรัชสมัยของสมเด็จพระราชินีนาถเอลิซาเบธที่ 1 แห่งอังกฤษ ซึ่งตรงกับสมัยซิงเคเชนโตในอิตาลี หรือสมัยสถาปัตยกรรมเรอเนซองส์ตอนต้นของฝรั่งเศส หรือ Plateresque style ในสเปน

สถาปัตยกรรมเอลิซาเบธสืบต่อมาจากสถาปัตยกรรมทิวดอร์และตามมาด้วยสถาปัตยกรรมพาลเลเดียนที่ริเริ่มโดยอินิโก โจนส์ในคริสต์ศตวรรษที่ 17 

สถาปัตยกรรมเรอเนซองส์มาถึงอังกฤษระหว่างรัชสมัยของสมเด็จพระราชินีนาถเอลิซาเบธที่ 1 แห่งอังกฤษ จากบริเวณกลุ่มประเทศแผ่นดินต่ำที่นำเอาลักษณะ “หน้าจั่วบันได” หรือ “หน้าจั่วดัตช์” และแถบตกแต่ง (Strapwork) แบบฟลานเดอร์สที่เป็นลายเรขาคณิตที่ใช้ตกแต่งผนังเข้ามาด้วยเข้ามาด้วย ลักษณะทั้งสองอย่างดังกล่าวปรากฏในงานสร้างคฤหาสน์โวลลาทันฮอลล์ และ ที่คฤหาสน์มองตาคิวท์ ในช่วงเดียวกันนี้สถาปัตยกรรมอังกฤษก็เริ่มรับรูปแบบของสถาปัตยกรรมอิตาลีในการสร้างระเบียงแล่นยาวที่ใช้เป็นบริเวณสำหรับเป็นห้องรับรองCropplestone, Trewin (1963). World Architecture. Hamlyn. Page 262 ในอังกฤษสถาปัตยกรรมเรอเนซองส์มักจะออกมาในรูปของสิ่งก่อสร้างสี่เหลี่ยมขนาดใหญ่เช่นคฤหาสน์ลองลีท สิ่งก่อสร้างเหล่านี้มักจะมีหอที่มีลักษณะเป็นสมมาตรที่เป็นนัยยะของการวิวัฒนาการมาจากสถาปัตยกรรมการสร้างป้อมปราการในสมัยกลาง

คฤหาสน์แฮ็ทฟิลด์ที่สร้างโดยโรเบิร์ต เซซิล เอิร์ลแห่งซอลสบรีที่ 1 ระหว่าง ค.ศ. 1607 ถึง ค.ศ. 1611 เป็นตัวอย่างอันสมบูรณ์แบบของสถาปัตยกรรมของสมัยที่คาบจากการใช้หอโคนแหลมของสมัยก่อนหน้านั้นมายังสมัยดังว่า ตัวสิ่งก่อสร้างยังคงมีหอโคนแหลมของสถาปัตยกรรมทิวดอร์ตอนปลายสุดของสิ่งก่อสร้างสองด้านพร้อมด้วยหน้าต่างซี่หิน แต่สิ่งก่อสร้างทั้งหมดเชื่อมต่อกันอย่างสมมาตรด้วยด้านหน้าที่มีลักษณะเป็นแบบสถาปัตยกรรมแบบอิตาลีของสมัยเรอเนซองส์อิตาลี ด้านหน้าที่ว่านี้เดิมเป็นหอทัศนาแบบเปิด และเชื่อกันว่าออกแบบโดยอินิโก โจนส์เอง แต่ซุ้มกลางมีลักษณะที่ดูหนักกว่าที่เป็นแบบสถาปัตยกรรมจาโคเบียนซึ่งไม่ใช่ที่อินิโก โจนส์อาจจะใช้ ฉะนั้นการสันนิษฐานว่าโจนส์เป็นผู้ออกแบบจึงอาจจะไม่ถูกต้อง ภายในตัวสิ่งก่อสร้างก็มีบันไดที่สลักเสลาอย่างงดงามที่แสดงถึงอิทธิพลของสถาปัตยกรรมเรอเนซองส์อิตาลีที่มีต่อการตกแต่งของอังกฤษ

ระหว่างรัชสมัยของสมเด็จพระเจ้าเฮนรีที่ 8 และ สมเด็จพระเจ้าเอ็ดเวิร์ดที่ 6 ก็ได้มีศิลปินชาวอิตาลีเดินทางเข้ามาทำการตกแต่งส่วนต่างๆ ของพระราชวังแฮมพ์ตันคอร์ท, วังเลเยอร์มาร์นีย์เทาเออร์ในเอสเซ็กซ์ (ค.ศ. 1522-ค.ศ. 1525), คฤหาสน์ซัททัน (เซอร์รีย์) (ค.ศ. 1529), วังนันซัช และอื่นๆ ต่อมาในศตวรรษเดียวกันก็มีช่างฝีมือเฟล็มมิชเข้ามาแทนที่ช่างอิตาลี ตึกรอยัลเอ็กซเชนจ์แห่งลอนดอน (ค.ศ. 1566-ค.ศ. 1570) เป็นสิ่งก่อสร้างแรกที่ออกแบบโดยอองรี เดอ พาสเคนสถาปนิกจากอันท์เวิร์พ
# ไบรอัน ฟิวรี่
ไบรอัน ฟิวรี่  เป็นตัวละครจากเกมเทคเคน ที่ปรากฏตัวครั้งแรกในภาค 3 ซึ่งเป็นไซบอร์กผู้ใช้ศิลปะการต่อสู้แบบ คิกบ็อกซิ่ง ในการทำศึก

 ประวัติตามท้องเรื่อง 
ไบรอัน ฟิวรี่ ถูกยิงเสียชีวิตที่ฮ่องกง ต่อมาได้รับการส่งศพไปยังห้องค้นคว้าของดร.อาเบล ซึ่งเป็นนักค้นคว้าด้านวิทยาศาสตร์ที่มีชื่อเสียงมากในโลกมืด แต่ดูเสมือนว่าผลงานการค้นคว้าของดร.บอสโคโนวิชจะนำหน้าการค้นคว้าของเขาอยู่บ่อยครั้ง จนในที่สุด ดร.อาเบลก็สามารถสร้างทหารไซบอร์กผู้มีสมองเทียมได้เกือบสมบูรณ์แบบ เขาคิดว่าจำเป็นต้องใช้"เครื่องยนต์ที่คงกระพัน"จากดร.บอสโคโนวิชมาใช้ร่วมจึงจะสมบูรณ์ ดร.อาเบลจึงชุบชีวิตไบรอั้นขึ้นมาใหม่และมอบหมายให้ไบรอ้นไปเก็บข้อมูลสมองของ ดร.บอสโคโนวิช

 ข้อมูลจำเพาะ 
 ชื่อ : ไบรอัน ฟิวรี่ (Bryan Fury)
 สัญชาติ : 
 วันเดือนปีเกิด : ไม่ระบุ
 ส่วนสูง : 186~190 ซม.
 น้ำหนัก : 80~85 กก.
 กรุ๊ปเลือด : AB
 อาชีพ : สะสมข้อมูลเข้าสมอง
 งานอิเรก : สะสมไฟแช็ค
 สิ่งที่ชอบ : ตัดผม และสงคราม
 สิ่งที่เกลียด : แสงอาทิตย์, โยชิมิตสึ และ เลย์ วูลอง

 ข้อมูลเพิ่มเติม 
 ไบรอัน ฟิวรี่ ถูกกำหนดให้มีบทบาทสำคัญในภาพยนตร์เรื่อง เทคเคน ด้วยเช่นกัน (โดยมีผู้รับบทเป็นไบรอัน คือ Gary Daniels)
# อิมแร แกร์เตส
อิมแร แกร์เตส (9 พฤศจิกายน ค.ศ. 1929 – 31 มีนาคม ค.ศ. 2016) เป็นนักเขียนคนสำคัญชาวฮังการีเชื้อสายยิวผู้ได้รับรางวัลโนเบลสาขาวรรณกรรมใน ค.ศ. 2002 

 งานเขียน 
 Fateless (Sorstalanság) (1975). English Translations:
 Fateless, 1992 (ISBN 0-8101-1049-0 and ISBN 0-8101-1024-5),
 Fatelessness, 2004 (ISBN 1-4000-7863-6)
 A nyomkereső (The Pathseeker) (1977)
 Detektívtörténet (A Detective Story) (1977)
 A kudarc (The Failure) (1988)
 Kaddis a meg nem született gyermekért (1990). English Translations:
 Kaddish for an Unborn Child (translated by Tim Wilkinson), 2004, ISBN 1-4000-7862-8
 Kaddish for a Child Not Born (translated by Christopher C. Wilson and Katharina M. Wilson), 1999, ISBN 0-8101-1161-6
 Az angol lobogó (The Union Jack) (1991)
 Gályanapló (Galley Boat-Log) (1992)
 A holocaust mint kultúra: három előadás (The Holocaust As Culture: Three Lectures) (1993)
 Jegyzőkönyv (The Minutes of Meeting) (1993)
 Valaki más : a változás krónikája (Someone Other: The Cronicle of the Changing) (1997)
 A gondolatnyi csend, amíg a kivégzőosztag újratölt (A Breath-long Silence, While the Fire Squad is Reloading Their Guns) (1998)
 A száműzött nyelv (A Language in Exile) (2001)
 Felszámolás (Liquidation) (2003)
 K. dosszié (File "K.") (2006)
 Európa nyomasztó öröksége (Europe's Depressing Heritage) (2008)

 งานเขียนภาษาอังกฤษ 
 Fatelessness (translated by Tim Wilkinson), New York: Knopf, 2004.
 Fateless (translated by Christopher C. Wilson and Katharina M. Wilson), Northwestern University Press, 1992, ISBN 0810110490
 Kaddish for an Unborn Child (translated by Tim Wilkinson), Vintage, 2004. ISBN 1400078628
 Kaddish for a Child Not Born (translated by Christopher C. Wilson and Katharina M. Wilson), Evanston, Illinois: Hydra Books, 1997, ISBN 0810111616
 Liquidation (translated by Tim Wilkinson, Knopf, 2004, ISBN 1400041538
 Detective Story (translated by Tim Wilkinson),  Harvill Secker, 2008, ISBN 1846551838
 The Pathseeker (translated by Tim Wilkinson),  Melville House Publishing, 2008, ISBN 978-1-933633-53-4
 The Union Jack (translated by Tim Wilkinson),  Melville House Publishing, 2010, ISBN 978-1-933633-87-9

 งานเขียนเกี่ยวกับแกร์เตส 
Vasvári, Louise O., and Tötösy de Zepetnek, Steven, eds. Imre Kertész and Holocaust Literature. West Lafayette: Purdue UP, 2005. 
Vasvári, Louise O., and Tötösy de Zepetnek, Steven, eds. Comparative Central European Holocaust Studies. West Lafayette: Purdue UP, 2009. 
Molnár, Sára. "Nobel in Literature 2002 Imre Kertész's Aesthetics of the Holocaust," CLCWeb: Comparative Literature and Culture 5.1 (2003)
Tötösy de Zepetnek, Steven. "And the 2002 Nobel Prize for Literature Goes to Imre Kertész, Jew and Hungarian," CLCWeb: Comparative Literature and Culture 5.1 (2003)
Tötösy de Zepetnek, Steven. "Imre Kertész's Nobel Prize, Public Discourse, and the Media," CLCWeb: Comparative Literature and Culture 7.4 (2005)
# ชิอูเนะ ซูงิฮาระ
ชิอูเนะ ซูงิฮาระ (1 มกราคม ค.ศ. 1900 – 31 กรกฎาคม ค.ศ. 1986) เป็นนักการทูตชาวญี่ปุ่น ประจำอยู่ที่สถานทูตจักรวรรดิญี่ปุ่นในเมืองเคานัส ประเทศลิทัวเนีย ในช่วงสงครามโลกครั้งที่ 2 เขาได้ช่วยเหลือชาวยิวนับพันให้หลบหนีออกจากประเทศโดยเขาได้ออกวีซ่าให้ผู้ลี้ภัยชาวยิวให้สามารถเดินทางมายังญี่ปุ่นได้ ทำให้อาชีพและชีวิตของครอบครัวของเขาตกอยู่ในความเสี่ยง ชาวยิวที่หลบหนีเป็นผู้อพยพจากโปแลนด์ตะวันตกที่เยอรมนียึดครองและโปแลนด์ตะวันออกที่โซเวียตยึดครอง หรือผู้อาศัยอยู่ในลิทัวเนีย

ลิทัวเนียประกาศใน ค.ศ. 2020 เป็น "ปีแห่งชิอูเนะ ซูงิฮาระ" เพื่อเป็นเกียรติแก่เขา ปัจจุบัน คาดว่าจำนวนลูกหลานของผู้ที่ได้รับ "วีซ่าซูงิฮาระ" อยู่ระหว่าง 40,000 ถึง 100,000 คน

ใน ค.ศ. 2021 มีการตั้งชื่อถนนในเยรูซาเลมเพื่อเป็นเกัยรติแก่เขา

สิ่งสืบทอดและเกียรติยศ

ชิอูเนะ ซูงิฮาระได้รับการเคารพในคริสตจักรออร์ทอดอกซ์ตะวันออก
# กันทรารมย์
กันทรารมย์ อาจหมายถึง
 อำเภอกันทรารมย์ จังหวัดศรีสะเกษ
 เทศบาลตำบลกันทรารมย์ ตำบลดูน อำเภอกันทรารมย์ จังหวัดศรีสะเกษ
 ตำบลกันทรารมย์ อำเภอขุขันธ์ จังหวัดศรีสะเกษ
 ตำบลกันทรารมย์ อำเภอกระสัง จังหวัดบุรีรัมย์
 สถานีรถไฟกันทรารมย์ อำเภอกันทรารมย์ จังหวัดศรีสะเกษ
 โรงเรียนบ้านกันทรารมย์ อำเภอขุขันธ์ จังหวัดศรีสะเกษ
 โรงเรียนกันทรารมณ์ อำเภอกันทรารมย์ จังหวัดศรีสะเกษ
# บ้านปราสาท
บ้านปราสาท อาจหมายถึง
 ปราสาทบ้านปราสาท (จังหวัดศรีสะเกษ) หรือ ปราสาทห้วยทับทัน
 ปราสาทบ้านปราสาท (จังหวัดสุรินทร์)
 บ้านปราสาท (ตำบลเชื้อเพลิง) หมู่ที่ 10 ตำบลเชื้อเพลิง อำเภอปราสาท จังหวัดสุรินทร์
 บ้านปราสาท (ตำบลตาอ็อง) หมู่ที่ 6 ตำบลตาอ็อง อำเภอเมืองสุรินทร์ จังหวัดสุรินทร์
 บ้านปราสาท (ตำบลปราสาท) หมู่ที่ 1 ตำบลปราสาท อำเภอขุขันธ์ จังหวัดศรีสะเกษ เป็นที่ตั้งของปราสาทตาเล็ง
 บ้านปราสาท (ตำบลห้วยใต้) หมู่ที่ 6 ตำบลห้วยใต้ อำเภอขุขันธ์ จังหวัดศรีสะเกษ เป็นที่ตั้งของวัดปราสาทใต้
 บ้านปราสาทใต้ หมู่ที่ 7 ตำบลธารปราสาท อำเภอโนนสูง จังหวัดนครราชสีมา เป็นที่ตั้งของแหล่งโบราณคดีบ้านปราสาท 
 บ้านปราสาทพร หมู่ที่ 8  ตำบลหนองปล่อง อำเภอชำนิ จังหวัดบุรีรัมย์ เป็นที่ตั้งของวัดปราสาทวนาราม
 บ้านปราสาทเบง หมู่ที่ 6 ตำบลกาบเชิง อำเภอกาบเชิง จังหวัดสุรินทร์
 บ้านปราสาทเยอ หมู่ที่ 1 ตำบลปราสาทเยอ อำเภอไพรบึง จังหวัดศรีสะเกษ เป็นที่ตั้งของวัดปราสาทเยอเหนือ
 บ้านปราสาทเยอใต้ หมู่ที่ 2 ตำบลปราสาทเยอ อำเภอไพรบึง จังหวัดศรีสะเกษ เป็นที่ตั้งของวัดปราสาทเยอใต้
# เอสเอ็นเอ็มพี
SNMP ย่อมาจาก Simple Network Management Protocol ซึ่งเป็นโพรโทคอลที่อยู่ระดับบนในชั้นการประยุกต์ และเป็นส่วนหนึ่งของชุดโพรโทคอล TCP/IP เครือข่ายอินทราเน็ตที่ใช้โพรโทคอล TCP/IP มีอุปกรณ์เครือข่ายแบบหลากชนิดและหลายยี่ห้อ แต่มาตรฐานการจัดการเครือข่ายที่ใช้งานได้ผลดีคือ SNMP ในการบริการและจัดการเครือข่ายต้องใช้อุปกรณ์ต่าง ๆ มีส่วนของการทำงานร่วมกับระบบจัดการเครือข่าย ซึ่งเราเรียกว่า เอเจนต์ (Agent) เอเจนต์เป็นส่วนของซอฟต์แวร์ที่อยู่ในอุปกรณ์ต่าง ๆ ที่เชื่อมอยู่ในเครือข่ายโดยมีคอมพิวเตอร์หลักในระบบหนึ่งเครื่องเป็นตัวจัดการและบริหารเครือข่ายหรือเรียกว่า NMS-Network Management System